ଅପରିଣାମଦର୍ଶୀ ଆର୍ଥିକ ସଂକଳ୍ପ | Economic and Political Weekly\nHome » Journal » Vol. 52, Issue No. 52, 30 Dec, 2017 » ଅପରିଣାମଦର୍ଶୀ ଆର୍ଥିକ ସଂକଳ୍ପ\nଅପରିଣାମଦର୍ଶୀ ଆର୍ଥିକ ସଂକଳ୍ପ\nଏଫଆରଡିଆଇ ବିଲ୍ ସାମ୍ପ୍ରତିକ ଅର୍ଥନୈତିକ ସ୍ଥିତିରେ ଅସ୍ଥିରତା ସୃଷ୍ଟି କରିବ\nମାର୍ଚ୍ଚ ୨୦୧୭ ସୁଦ୍ଧା ଦେଶର ବାଣିଜ୍ୟିକ ବ୍ୟାଙ୍କ ଗୁଡିକର ମୋଟ କୂ-ସମ୍ପତ୍ତି ବା ଏନପିଏର ପରିମାଣ ୮ ଟ୍ରିଲିଅନ (ଏକ ଟ୍ରିଲିଅନ ହେଉଛି ୧ ଲକ୍ଷ କୋଟି ଟଙ୍କା)ଟଙ୍କାରେ ପହଞ୍ôଚଯିବ । ଯାହାକି ମାର୍ଚ୍ଚ ୨୦୧୪ରେ ୨.୬ ଟ୍ରିଲିଅନ ଥିଲା । ଏହା ପୁଣି ସେହି ସମୟରେ ଘଟିଛି ଯେତେବେଳେ ବ୍ୟାଙ୍କ ଗୁଡିକ ୪.୫୮ ଟ୍ରିଲିଅନ ଟଙ୍କାର ଖରାପ-ରୁଣ ବା ବ୍ୟାଡ ଲୋନକୁ ଛାଡି ଦେଇ ସାରିଛନ୍ତି । ଏହି ଖରାପ ରୁଣ ଗତ ତିରିଶ ବର୍ଷ ମଧ୍ୟରେ ବ୍ୟାଙ୍କ ଗୁଡିକ ବିଭିନ୍ନ କମ୍ପାନୀ ଓ ଲୋକଙ୍କୁ ଦେଇ ଆଦାୟ କରି ପାରି ନାହାନ୍ତି ଓ ଶେଷରେ କହି ଦେଇଛନ୍ତି ଯେ ଏହା ଆଉ ଆଦାୟ ହୋଇ ପାରିବନି । ଦେଶର ବିତ୍ତ ବିଭାଗ ଦାବି କରୁଛି ଯେ ବ୍ୟାଙ୍କର ଅନାଦେୟ ରୁଣକୁ ଆଦାୟ କରିବା ପାଇଁ ଦେଶରେ ଯେଉଁ ଇନସଲଭେନ୍ସୀ ଆଣ୍ଡ ବ୍ୟାଙ୍କରୁପସୀ (ଦେବାଳିଆ ଘୋଷଣା କରି ରୁଣ ଛାଡିଦେବା) କୋଡ ମଇ ୨୦୧୬ରେ ଅଣାଯାଇଛି ଓ ୨୦୧୭ରେ ଯେଉଁ ଫାଇନାନ୍ସିଆଲ ରିଜୋଲ୍ୟୁସନ ଆଣ୍ଡ ଡିପୋଜିଟ ଇନ୍ସ୍ୟୁରାନ୍ସ (ଏଫଆରଡିଆଇ) ବିଲ ଅଣାଯାଉଛି ତାହା ବ୍ୟାଙ୍କ ଗୁଡିକର ଏହି ସମସ୍ୟାର ସମାଧାନ କରିବାରେ ଅନେକଟା ସାହାଯ୍ୟ କରିବ ।\nକୁହାଯାଉଛି ଯେ ପ୍ରସ୍ତାବିତ ଏଫଆରଡିଆଇ ବିଲ୍ ଏକ ରିଜୋଲ୍ୟୁସନ କରପୋରେସନ ବା ଏକ ଶକ୍ତିଶାଳୀ ଆର୍ଥିକ ରିଜୋଲ୍ୟୁସନ ଅଥରିଟୀ ଗଠନ କରିବ ଯାହାକି ଆର୍ଥିକ ସେବା ଯୋଗାଣକାରୀ ମାନଙ୍କର ବିଫଳତାର ସମାଧାନ କରିବାକୁ ଉଦ୍ୟମ କରିବ । ଏହା ଦେଶର ଇନସଲଭେନ୍ସୀ ଆଣ୍ଡ ବ୍ୟାଙ୍କରୁପ୍ସୀ ବୋର୍ଡ ଅଫ ଇଣ୍ଡିଆ(ୃଆଇବିବିଆଇ) ଠାରୁ ସମ୍ପୂର୍ଣ୍ଣ ଭିନ୍ନ । ଆଇବିବିଆଇକୁ ଘରୋଇ ଔଦ୍ୟୋଗିକ ସଂସ୍ଥାଗୁଡିକ ଉପରେ ପଡି ରହିଥିବା କୋଟି କୋଟି ଟଙ୍କାର ରୁଣ ଆଦାୟ ପାଇଁ ଗଠନ କରାଯାଇଥିଲା କାରଣ ଏହି ସବୁ ଘରୋଇ ସଂସ୍ଥାଗୁଡିକ ରୁଣ ନେଇ ନ ସୁଝିବାର ସବୁ ସୀମାରେଖାକୁ ପାର କରି ସାରିଛନ୍ତି । ଯାହାର ପ୍ରଭାବ ସମଷ୍ଟିଗତ ବା ଦୁର୍ବଳଶ୍ରେଣୀର ରୁଣ ଅର୍ଥନୀତି ଉପରେ ପଡୁଛି । ପ୍ରସ୍ତାବିତ ଆର୍ଥିକ ସଂକଳ୍ପ ଦେଶର ଅର୍ଥନୀତି ଓ ବ୍ୟାଙ୍କ ସଙ୍କଟର ସମାଧାନ ପାଇଁ ଏକ ନୂତନ ନିୟନ୍ତ୍ରକ ପ୍ରସ୍ତୁତ କରି ସଂକଟ ମୋଚନ କରିବାର ଏକ ପ୍ରୟାସ ବୋଲି କୁହାଯାଉଛି । କିନ୍ତୁ ଅନେକ କାରଣ ଅଛି ଯେଉଁଥିପାଇଁ ଏଫଆରଡିଆଇ ବିଧେୟକରେ ବ୍ୟବସ୍ଥା କରାଯାଇଥିବା ଏହି ନୂତନ ଆର୍ଥିକ ସଂକଳ୍ପ ସମସ୍ୟା ଗୁଡିକର ସମାଧାନ କରିବା ପରିବର୍ତ୍ତେ ଅଧିକ ସମସ୍ୟା ସୃଷ୍ଟି କରି ପାରେ ।\nଏକ ନୂତନ ରିଜୋଲ୍ୟୁସନ କରପୋରେସନ ଗଠନ କରି ତାହାକୁ 'ବେଲ-ଇନ୍' ଏବଂ ବ୍ରିଜ ସର୍ଭିସ ପ୍ରୋଭାଇଡର ଆଦି ସଂକଳ୍ପରେ ଶକ୍ତିଶାଳୀ କରିବା ଓ ଅଧିଗ୍ରହଣ ତଥା ସମ୍ପତି ପରିବର୍ତ୍ତନ ପରି ପାରମ୍ପରିକ ଅସ୍ତ୍ରରେ ସଜାଇବା କାମଟି ଫାଇନାନସିଆଲ ଷ୍ଟାବିଲିଟି ବୋର୍ଡ ପକ୍ଷରୁ ଗ୍ରୁପ ୨୦ ପାଇଁ କରାଯାଇଛି । ଏହି ସଂକଳ୍ପ ଗୁଡିକ ବାସିଲ ୩ ସଂକଳ୍ପ ପରି ବା ଏହାର ପାଖାପାଖି ବୋଲି କୁହାଯାଇପାରେ । ଏହାର ମୁଖ୍ୟ ଉଦ୍ଦେଶ୍ୟ ହେଉଛି ଯେଉଁ ବ୍ୟାଙ୍କ ଗୁଡିକ ନିଜକୁ ସେମାନେ ଅତିବଡ ହୋଇଥିବାରୁ ବିଫଳ ହୋଇ ନ ପାରନ୍ତି(ଠୁ ବିଗ ଟୁ ଫେଲ୍) ବୋଲି ଘୋଷଣା କରୁଛନ୍ତି ସେମାନଙ୍କୁ ନୈତିକତା ଦୃଷ୍ଟିରୁ ସଚେତନ କରାଇବା । ମୂଳ କଥା ହେଉଛି ୨୦୦୭-୦୮ରେ ଯେଉଁ ଆର୍ଥିକ ସଂକଟ ଦେଖା ଦେଇଥିଲା ଓ ସେଥିପାଇଁ ଯେଉଁ ପ୍ରତିକ୍ରିୟା ପ୍ରକାଶ ପାଇଥିଲା ତା'ର ପ୍ରାସଙ୍ଗିକତା ଭାରତୀୟ ଅର୍ଥ ବ୍ୟବସ୍ଥା- ଯାହାକି ଘରୋଇ ବ୍ୟାଙ୍କ ଓ ଘରୋଇ ଅର୍ଥଲଗାଣକାରୀ ସଂସ୍ଥାର ପ୍ରଭାବରେ ପ୍ରଭାବିତ - ଉପରେ ସାମାନ୍ୟ ମାତ୍ର ଥିଲା । ଦେଖିବାକୁ ଗଲେ ଘରୋଇ ସଂସ୍ଥାଗୁଡିକର ଆଧିପତ୍ୟ ସେତେବେଳେ ଭାରତକୁ ଏହି ଆର୍ଥିକ ସଂକଟରୁ ବଞ୍ଚାଇବାରେ ଅନେକ ସହାୟତା କଲା । ଏହି ସତ୍ୟଟିକୁ ରିଜର୍ଭ ବ୍ୟାଙ୍କ ଅଫ ଇଣ୍ଡିଆ ମଧ୍ୟ ଗ୍ରହଣ କରିଛି ।\nଏଥିରେ ବିରୋଧାଭାସ ହେଉଛି ଯେ ଏଫଆରଡିଆଇ ବିଧେୟକ ରାଷ୍ଟ୍ରାୟତ୍ତ ବ୍ୟାଙ୍କ ଓ ବିତ୍ତୀୟ ସଂସ୍ଥା ଗୁଡିକର ରୁଣ ପାଇଁ ଦିଆଯାଉଥିବା ସରକାରୀ ଗ୍ୟରେଣ୍ଟିକୁ ଦୁର୍ବଳ କରିବାର ଆବଶ୍ୟକତା ରଖେ । ଭାରତରେ ରାଷ୍ଟ୍ରାୟତ୍ତବିତ୍ତୀୟ ସଂସ୍ଥାଗୁଡିକ ଆର୍ଥିକ ସ୍ଥିିରତାର ମାଇଲଖୁଣ୍ଟ ଭାବେ ବିଚାର କରାଯାଇଥାଆନ୍ତି । ଏହା ସରକାର ଏବଂ ଆରବିଆଇକୁ ବିଭିନ୍ନ ରାଷ୍ଟ୍ରାୟତ୍ତ ବ୍ୟାଙ୍କ ତଥା ବିତ୍ତିୟ ସଂସ୍ଥାଗୁଡିକୁ ପୁନର୍ଲାଭ ଓ ସଂକଳ୍ପ ପ୍ରକ୍ରିୟାକୁ ଆଣିବା ସହିତ ଏକ ସଂକଳ୍ପ ନିଗମ ବା ରିଜୋଲ୍ୟୁସନ କରପୋରେସନ ଗଢିବା ପାଇଁ ଉଦ୍ଦିଷ୍ଟ । ଏହା ସଂକଟରେ ପଡିଥିବା ବ୍ୟାଙ୍କ ଗୁଡିକୁ ଉଦ୍ଧାର କରିବା ତଥା ବୀମାଭୁକ୍ତ ହୋଇନଥିବା ବ୍ୟାଙ୍କ ଜମା ଓ ରୁଣ ବୋଝକୁ ହାଲୁକା କରିବାପାଇଁ ଏହାକୁ ଇକ୍ୟୁଟୀ(ଅଂଶ ସମୂହ ଯେଉଁଥିରେ ନିଦ୍ଦିଷ୍ଟ ସୁଧର ବ୍ୟବସ୍ଥା ନଥାଏ) ପରି କିଛି ବ୍ୟବସ୍ଥାରେ ପରିଣତ କରି ପାରିବେ । ଯାହା ଫଳରେ ବ୍ୟାଙ୍କ ଗୁଡିକ ପୁନଃପୁଞ୍ଜିକୃତ ହୋଇ ପାରିବେ ବା ଏକ ବିଫଳ ସଂସ୍ଥାକୁ ପୁରାପୁରି ବନ୍ଦ କରାଯାଇ ପାରିବ । ତେବେ ଏହି ବ୍ୟବସ୍ଥାକୁ ବ୍ୟାଙ୍କରେ ଅର୍ଥ ଜମାକରୁଥିବା ଜମାକାରୀମାନେ ପ୍ରଥମରୁ ନାପସନ୍ଦ କରି ସାରିଛନ୍ତି ଓ ଏହା ଆର୍ଥିକ ଅସ୍ଥିରତାକୁ ଡାକି ଆଣିପାରେ ବୋଲି ମତ ପ୍ରକାଶ ପାଇଛି ।\nଫାଇନାନସିଆଲ ଷ୍ଟାବିଲିଟି ବୋର୍ଡ(ଏଫଏସବି) ର ସଦସ୍ୟଭୁକ୍ତ ହୋଇଥିବା ଅଧିକାଂଶ ବିକାଶଶୀଳ ଦେଶ ପ୍ରସ୍ତାବିତ ସଂକଳ୍ପ ନିଗମକୁ ଅଣଦେଖା କରି ସାରିଛନ୍ତି । କାରଣ ଏହି ନିଗମ ଅନ୍ୟ ସବୁ ବିତ୍ତୀୟ ନିୟନ୍ତ୍ରକ ସଂସ୍ଥା ଯେପରିକି ଆରବିଆଇ, ଆଇଆରଡିଏ, ସେବୀ,ପିଏଫଆରଡିଏ ଗୁଡିକର ଶକ୍ତିହ୍ରାସ କରିବ । ଆର୍ଥିକ ସ୍ଥିରତା ରକ୍ଷା ପାଇଁ ଆରବିଆଇର ଥିବା ଦାୟିତ୍ୱକୁ ବିଚାରକୁ ନେଇ ଦେଖିଲେ ନିୟନ୍ତ୍ରଣ ରଖିବା ଦାୟିତ୍ୱକୁ ନେଇ ସଂକଳ୍ପ କର୍ତ୍ତୃପକ୍ଷ ଏବଂ କେନ୍ଦ୍ରୀୟ ବ୍ୟାଙ୍କ ମଧ୍ୟରେ ବିବାଦ ଦେଖାଦେବ । ବିଶେଷକରି ସଂକଟଗ୍ରସ୍ତ ସଂସ୍ଥାଗୁଡିକର ବିପଦ ଆକଳନ ସହିତ ଏହି ସଂସ୍ଥାଗୁଡିକ ଯେଉଁ ପ୍ରକ୍ରିୟାରେ ଏହି କାର୍ଯ୍ୟ କରିବେ ତା'କୁ ନେଇ ବିବାଦ ଦେଖା ଦେଇ ପାରେ ।\nଏହି ସଂକଳ୍ପକୁ ନେଇ ଆଉ ଏକ ଅସ୍ଥିରତା ହେଉଛି ଯେ ଏଫଆରଡିଆଇ ବିଧେୟକରେ କେତେ ଟଙ୍କାର ବୀମାରାଶୀ ଜମା ବ୍ୟବସ୍ଥା ରହିଛି ତାହା କୁହାଯାଇନାହିଁ, ଅଥଚ ଏହା ଏବେର ବୀମାରାଶି ଜମା ପରିମାଣର ବିଧାନକୁ ରଦ୍ଦ କରିଦେବାକୁ ବସିଛି । ସେ ଯାହା ହେଉ ପ୍ରତି ଜମାକାରୀଙ୍କ ପାଇଁ ସର୍ବାଧିକ ବୀମା ବ୍ୟବସ୍ଥା କରାଯିବା ବିଷୟଟି ବହୁଦିନରୁ ପଡି ରହିଛି, ଏବେ ଯେଉଁ ଏକ ଲକ୍ଷଟଙ୍କାର ବୀମାରାଶିର ପ୍ରାବଧାନ ରହିଛି ତାହା ୨୪ ବର୍ଷ ପୂର୍ବରୁ ବ୍ୟବସ୍ଥା କରାଯାଇଥିଲା ।\nଯଦିଓ ସରକାରର ଏବେ ଲୋକସଭାରେ ବହୁମତ ରହିଛି କିନ୍ତୁ ଏଫଆରଡିଆଇ ପରି ବିଧେୟକ ପାଇଁ ଏହାର ବହୁମତକୁ ବ୍ୟବହାର କରିବା ଏକ ଭୁଲ ପଦକ୍ଷେପ ହେବ । ଏହି ବିଧେୟକ ସମ୍ବେଦନଶୀଳ ଆର୍ଥିକ କ୍ଷେତ୍ର ପାଇଁ କୁପରିଣତି ନେଇ ଆସିବ । ଏଫଆରଡିଆଇ ବିଧେୟକ ଆଣିବା ପଛରେ ଯାହା ରହିଛି ତାହା ହେଉଛି ଫାଇନାନସିଆଲ ସେକ୍ଟର ଲେଜିସଲେଟିଭ ରିଫର୍ମ୍ସ କମିଶନର ରିପୋର୍ଟ ଯେଉଁଥିରେ ଅନ୍ୟ ସବୁ କଥା ଗୁଡିକ ଭିତରେ ଓନରସିପ୍ ନ୍ୟୁଟ୍ରାଲିଟୀ କଥାଟି ସ୍ଥାନ ପାଇଛି । ଏଥିରୁ ସୂଚନା ମିଳୁଛି ଯେ ଅର୍ଥନୈତିକ କ୍ଷେତ୍ରରେ ରାଷ୍ଟ୍ରାୟତ୍ତ ବ୍ୟାଙ୍କଗୁଡିକ ଘରୋଇ ସଂସ୍ଥାମାନଙ୍କ ସହିତ ପ୍ରତିଦ୍ୱନ୍ଦିତା କରୁଛନ୍ତି କିନ୍ତୁ ଏହି ପ୍ରତିଦ୍ୱନ୍ଦିତାରେ ସେମାନଙ୍କୁ କୌଣସି ଅଧିକ ସୁବିଧା ସେମାନଙ୍କ ସରକାରୀ ମାଲିକମାନଙ୍କଠାରୁ ମିଳେ ନାହିଁ । ରାଷ୍ଟ୍ରାୟତ୍ତ ବ୍ୟାଙ୍କ ଓ ବିତ୍ତୀୟ ସଂସ୍ଥାଗୁଡିକ ପାଇଁ ଦିଆଯାଇଥିବା ଦୃଶ୍ୟମାନ ଓ ଅନ୍ତର୍ନିହିତ ବ୍ୟାଙ୍କ ଗ୍ୟାରେଣ୍ଟିର ଲଘୁକରଣ ରାଷ୍ଟ୍ରାୟତ୍ତ ବ୍ୟାଙ୍କ ଗୁଡିକର ଅଧିକ କ୍ଷତି କରାଇବ । କାରଣ ଖରାପ ରୁଣ ବା ନସୁଝା ଯାଇଥିବା ରୁଣର ପରିମାଣ ବୁଦ୍ଧି ପାଇ ଏହି ବ୍ୟାଙ୍କଗୁଡିକର ବାର୍ଷିକ ହିସାବକୁ ଯେତେବେଳେ ଏପଟ ସେପଟ କରାଇ ଦେଇ ସାରିଲାଣି ସେତେେବେଳ ଏହାର ପ୍ରଭାବ ନିଶ୍ଚିତ ଯୋରଦାର ହେବ ।\nତେଣୁ ଏହା ସରକାର ପାଇଁ ବୁଦ୍ଧିମାନର କାର୍ଯ୍ୟ ହେବ ଯଦି ଏହା ଏକ ନୂତନ ଆର୍ଥିକ ସଂକଳ୍ପ ଆଣିବା ବିଷୟରେ ଆଉ ଆଗକୁ ନଯାଇ ଅନ୍ତତଃ ଏହି ଖରାପ ରୁଣ ସମସ୍ୟା ଦୂର ହେବା ପାଇଁ କିଛି ବ୍ୟବସ୍ଥା କରିବେ । ବିଶେଷକରି ଅଣ-ଆର୍ଥିକ ଉଦ୍ୟୋଗ କ୍ଷେତ୍ର ଗୁଡିକର ସମସ୍ୟାରୁ ମୁକୁଳିବା ପର୍ଯ୍ୟନ୍ତ ଏହାକୁ ସ୍ଥଗିତ ରଖାଯିବା ଉଚିତ୍ । ଏହା ଅପେକ୍ଷା ଭାରତୀୟ ଆର୍ଥିକ ଢାଞ୍ଚା ଓ ପରିସ୍ଥିତିକୁ ନଜରରେ ରଖି ସରକାର ଏହାକୁ ସୁହାଇବା ଭଳି ଏକ ସଂକଳ୍ପ ଆଣନ୍ତୁ । ତାହାହେଲେ ସବୁ ଦୃଷ୍ଟିରୁ ଭଲ ହେବ ।
